laion/Wikipedia-Exotic huggingface dataset:
শত শব্দে প্রশংসা

শত শব্দে প্রশংসা (百字讃 বজিয়ান) হলো ১০০-শব্দে চীনের সম্রাট হুংসু (রাজত্ব ১৩৬৮-১৩৯৮) কর্তৃক ইসলাম এবং ইসলামের নবী মুহাম্মদ এর প্রশংসাসূচক স্তবক। স্তবকের কপিগুলো চীনের নিংজিয়ার মসজিদগুলোতে এখনো সোভা পায়। 至聖百字讃 乾坤初始 天籍注名 傳教大聖 降生西域 授受天經 三十部册 普化衆生 億兆君師 萬聖領袖 協助天運 保庇國民 五時祈祐 默祝太平 存心真主 加志窮民 拯救患難 洞徶幽冥 超拔靈魂 脱離罪業 仁覆天下 道冠古今 降邪歸一 教名清真 穆罕默德 至聖貴人 穆罕默德 清真北寺 《百字讚》寫道：“乾坤初始，天籍注名。傳教大聖，降生西域。授受天經，三十部冊，普化眾生。億兆君師，萬聖領袖。協助天運，保庇國民。五時祈祐，默祝太平。存心真主，加志窮民。拯救患難，洞徹幽冥。超拔靈魂，脱離罪業。仁覆天下，道冠古今。降邪歸一，教名清真。穆罕默德，至貴聖人。”(《百字讚》 মহাবিশ্বের সৃষ্টি থেকে ঈশ্বর ইতিমধ্যে তার মহান বিশ্বাস প্রচারক মানুষ নিযুক্ত করা হয়েছে, পশ্চিম থেকে তিনি জন্মগ্রহণ করেন, এবং পবিত্র ধর্মগ্রন্থ গৃহীত এবং যা ৩০ অংশে তৈরি ( যা পারা) সমস্ত সৃষ্টিকে গাইড করার জন্য, সব শাসকদের মাস্টার, পবিত্র নেতাদের নেতা, স্বর্গ থেকে সমর্থন সঙ্গে, তার জাতির রক্ষা করার জন্য, পাঁচটি দৈনিক নামাজের সঙ্গে, শান্তভাবে শান্তির জন্য প্রার্থনা, তার হৃদয় আল্লাহর দিকে নির্দেশিত, দরিদ্রদের ক্ষমতায়ন, তাদের দুর্যোগ থেকে রক্ষা, অদৃশ্য মাধ্যমে দেখছি, আত্মা এবং আত্মার সমস্ত খারাপ থেকে দূরে টানা, পৃথিবীর জন্য ক্ষমা, প্রাচীন অপরিবর্তিত, অনন্য পথ সব খারাপ দূরে পরাজিত, তার ধর্ম, কুং জেন (চীনা ভাষায় ইসলামের নাম (বিশেষ করে সেই সময়ে), যার অর্থ আক্ষরিক অর্থ এবং সত্য) মুহাম্মদ, মহান মহান এক Tan Ta Sen, Dasheng Chen (২০০০)। Cheng Ho and Islam in Southeast Asia। Institute of Southeast Asian Studies। পৃষ্ঠা 170। আইএসবিএন 981-230-837-7। সংগ্রহের তারিখ ২০১০-০৬-২৮।  "伊斯蘭教與中國穆斯林的形成-中文百科在線"। Zwbk.org। ২০১৫-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৫-০৯-২৬।  "伊斯蘭在中國"। Islamhk.com। ২০১৪-১২-২১ তারিখে মূল থেকে আর্কাইভ করা। সংগ্রহের তারিখ ২০১৫-০৯-২৬।  "百字贊 - 王朝網路 - wangchao.net.cn"। Tc.wangchao.net.cn। সংগ্রহের তারিখ ২০১৫-০৯-২৬। [স্থায়ীভাবে অকার্যকর সংযোগ] "禦制至聖百字贊 - 王朝網路 - wangchao.net.cn"। Tc.wangchao.net.cn। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৯-২৬।
ইখতিয়ারউদ্দিন গাজী শাহ

ইখতিয়ারউদ্দীন গাজি শাহ (১৩৪৯-১৩৫২) ছিলেন পূর্ব বঙ্গে সোনারগাঁয়ের সুলতান এবং সুলতান ফখরুদ্দিন মোবারক শাহের পুত্র ও উত্তরাধিকারী। তিনি তিন বছর ধরে বঙ্গদেশের সমগ্র পূর্বাঞ্চল ও দক্ষিণ-পূর্ব অংশে বিস্তৃত সোনারগাঁও রাজ্যে রাজত্ব করেন। ১৩৪০ খ্রিষ্টাব্দ থেকে চট্টগ্রাম সোনারগাঁও রাজ্যের অংশ ছিল কিন্তু গাজি শাহের রাজত্বের দ্বিতীয় বর্ষে (১৩৫০) আরাকানের রাজা চট্টগ্রাম দখল করেন। ১৩৫২ খ্রিষ্টাব্দে গাজি শাহ পশ্চিম বঙ্গের লখনৌতির সুলতান শামসুদ্দীন ইলিয়াস শাহের নিকট পরাজিত ও নিহত হন। এরূপে সোনারগাঁও ইলিয়াস শাহের অধিকারভুক্ত হয়। সুতরাং ইলিয়াস শাহ সারা বাংলার একমাত্র সুলতান হন।
মাহবুবনগর

মাহবুবনগর (তেলুগু:మహబూబ్) ভারতের তেলাঙ্গানা রাজ্যের একটি শহর। এটি মাহবুবনগর জেলা সদরদপ্তর। শহরটিকে ৬ষ্ঠ নিজাম মীর মাহববুব আলী খানের নামে নামকরণ করা হয়েছে। মাহবুবনগর মন্ডল ও মাহবুবনগর রাজস্ব বিভাগেরও সদরদপ্তর এটি। ৩৯.৬৪ বর্গকিলোমিটার আয়তন নিয়ে এটি জেলার সর্ববৃহৎ শহর এবং রাজ্যের ৭ম জনবহুল শহর। মাহবুবনগর পূর্বে পালামুর নামে পরিচিত ছিল। এছাড়াও এ শহরের একটি পুরাতন নাম ছিল বলে মনে করা হয়—রুকমাম্মাপেট। "Basic Information"। Official website of Mahbubnagar Municipality। ৩০ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৯ মে ২০১৬।  "District Codes"। Government of Telangana Transport Department। সংগ্রহের তারিখ ৪ সেপ্টেম্বর ২০১৪।
পার্কার (চলচ্চিত্র)

পার্কার (ইংরেজি: Parker) টেলর হ্যাকফোর্ড কর্তৃক পরিচালিত ও জন ম্যাকলয়াগলিন কর্তৃক লিখিত একটি ২০১৩ সালের মার্কিন একশন থ্রিলার চলচ্চিত্র। জেসন স্টেথাম অভিনীত এ চলচ্চিত্র "ফ্ল্যাশফায়ার", ১৯তম পার্কার উপন্যাস থেকে স্বাঙ্গীকৃত, যেটার লেখক ডোনাল্ড ওয়েস্টলেক। ফিল্মএল.এ. (১ মার্চ ২০১৪)। "২০১৩ ফিচার চলচ্চিত্র অধ্যয়ন" (পিডিএফ)। পৃষ্ঠা ৩৮। সংগ্রহের তারিখ ২১ ফেব্রুয়ারি ২০১৯।  "পার্কার (২০১৩)"। বক্স অপিস মোজো। সংগ্রহের তারিখ ২১ ফেব্রুয়ারি ২০১৯।  Official website ওয়েব্যাক মেশিনে আর্কাইভকৃত ৮ অক্টোবর ২০১৯ তারিখে ইন্টারনেট মুভি ডেটাবেজে Parker (ইংরেজি) রটেন টম্যাটোসে Parker (ইংরেজি) মেটাক্রিটিকে Parker (ইংরেজি) বক্স অফিস মোজোতে Parker (ইংরেজি)
চেন্নাই মেট্রোর স্টেশনগুলির তালিকা

চেন্নাই মেট্রো চেন্নাই শহর এবং তার শহরতলি এলাকায় গড়ে ওঠা একটি দ্রুতগামী পরিবহন ব্যবস্থা। প্রকল্পটির প্রথম পর্যায়ে দুইটি করিডোর রয়েছে, যার মোট দৈর্ঘ্য ৪৫.১ কিলোমিটার (২৮.০ মাইল)। প্রকল্পের উত্তলিত বিভাগটি ২০১৫ সালের জুনে চালু হয় এবং সমগ্র উত্তলিত করিডোর ২০১৬ সালের অক্টোবরে কার্যক্রম শুরু করে। পুরো প্রকল্পটি ২০১৭-২০১৮ অর্থবছরে ২ বছরের বিলম্বের সাথে সম্পন্ন করার কথা থাকলেও প্রকল্পটি ২০১৯ সালে সম্পন্ন হয়। প্রথম পর্যায়ের করিডোরগুলি প্রায় ৫৫% ভূগর্ভস্থ এবং অবশিষ্ট উত্তলিত পথে নির্মিত। চেন্নাই মেট্রো রেল লিমিটেডের সরকারী ওয়েবসাইট
মাইন্ড ইউর ল্যাংগুয়েজ

মাইন্ড ইউর ল্যাংগুয়েজ একটি ব্রিটিশ হাস্যরসাত্মক অনুষ্ঠান যা আইটিভিতে ১৯৭৭ সালে প্রথম প্রচার করা হয়। এর নির্মাতা ভিঞ্চ পাওয়েল, নির্দেশক স্টুয়ার্ড এলান এবং প্রযোজক লন্ডন উইকএন্ড টেলিভিশন। লন্ডনে বিদেশীদের ইংরেজি শিক্ষা স্কুলের উপর ভিত্তি করে নির্মিত, যেখানে বিদেশী শিক্ষার্থীদের একটি দলকে জেরেমি ব্রাউন ইংরেজি শেখান। এখনে একজন পাকিস্তানীর ভূমিকায় বাংলাদেশের ডিনো শফিক অভিনয় করেছেন। ১৯৭৯ সার সাল পর্যন্ত ৪ টি মৌসুমে মোট ৪২ টি পর্ব প্রচারিত হয়েছিল। শোটি লন্ডনে একটি প্রাপ্তবয়স্ক শিক্ষা কলেজের উপর ভিত্তি করে নির্মিত, যেখানে বিদেশী শিক্ষার্থীদের একটি দলকে জেরেমি ব্রাউন ইংরেজি শেখান। ইন্টারনেট মুভি ডেটাবেজে মাইন্ড ইউর ল্যাংগুয়েজ (ইংরেজি)
চান্দগাঁও মসজিদ

চান্দগাঁও মসজিদ চট্টগ্রামের একটি মসজিদ, যার নির্মাণকাজ ২০০৭ সালে সম্পন্ন হয়। কাশিফ মাহবুব চৌধুরী এর ডিজাইন করেন। ২০১০ সালে আর্কিটেকচারের জন্য আগ খান পুরস্কারের জন্য এটি সংক্ষিপ্ত তালিকাভুক্ত করা হয়েছিল। বাংলাদেশের মসজিদের তালিকা চট্টগ্রাম বিভাগের মসজিদের তালিকা "Chandgaon Mosque / Kashef Mahboob Chowdhury"। Arch Daily। Arch Daily। সংগ্রহের তারিখ ১৯ জুলাই ২০১৬।  "আগ খান পুরস্কারের ওয়েবসাইটে চাদগাঁও মসজিদ"।
ইয়াহু! মেইল

ইয়াহু! মেইল একটি বিনামূল্যের ই-মেইল সেবা। কম্পিউটিং কোম্পানি ইয়াহু ইনকর্পোরেটেড এই সেবাটি নিয়ন্ত্রণ করে। ইয়াহু! মেইল পৃথিবীর সবচেয়ে জনপ্রিয় ওয়েবভিত্তিক ই-মেইল সেবাগুলির একটি। কমস্কোর-এর (comScore) দেয়া তথ্যমতে ১৯৯৭ সালে শুরু হওয়া এই সেবাটি পৃথিবীর দ্বিতীয় বৃহত্তম ওয়েবভিত্তিক ই-মেইল সেবাদানকারী। ২০১০ সালের নভেম্বর পর্যন্ত ইয়াহু মেইলের ২৭৩.১ মিলিয়ন ব্যবহারকারী ছিল। এতে আছে শক্তিশালী স্প্যাম প্রোটেকশন, স্বয়ংক্রিয় ভাইরাস পরীক্ষণ এবং অসীম জায়গা। তবে এর খারাপ দিকগুলোর মধ্যে আছে ভারী ওয়েব ইন্টারফেস, ফ্রি একাউন্টে POP সাপোর্টের অভাব, এবং বিজ্ঞাপন বা এডের উপস্থিতি। Vascellaro, Jessica (১৫ নভেম্বর ২০১০)। "Facebook expected to launch 'Gmail rival'"। BBC News। সংগ্রহের তারিখ ১৫ নভেম্বর ২০১০।  দাপ্তরিক ওয়েবসাইট
ফিনা বিশ্ব সাঁতার চ্যাম্পিয়নশিপ (২৫ মি)

ফিনা বিশ্ব সাঁতার শিরোপাধারী বা ফিনা বিশ্ব সাঁতার চ্যাম্পিয়নশিপ (২৫ মি) (ইংরেজি উচ্চারণে ফিনা ওয়ার্ল্ড সুইমিং চ্যাম্পিয়নশিপ (২৫ মি) যেটি মাঝে মাঝে শর্ট কোর্স ওয়ার্ল্ড নামে পরিচিত হয়), হল একটি আন্তর্জাতিক সাঁতার প্রতিযোগিতা এবং এটিও আন্তর্জাতিক সাঁতার সংস্থা (ফিনা) কর্তৃক আয়োজিত ও নিয়ন্ত্রিত হয়। এটি একটি শর্ট কোর্স (২৫ মিটার) পুলে সাঁতরানো হয় এবং যে বছর ফিনার মূল বিশ্ব চ্যাম্পিয়নশিপ আয়োজিত হয় না সে বছর এটি আয়োজিত হয় (এর মানে বর্তমানে প্রতি বছর প্রতিযোগিতা)। এটি ফিনা ওয়ার্ল্ড অ্যাকুয়েটিক চ্যাম্পিয়নশিপ মত নয়, এটি পানি ক্রীড়ার (অ্যাকুয়েটিক) শুধুমাত্র সাঁতারের চ্যাম্পিয়নশিপ (ওয়ার্ল্ড চ্যাম্পিয়নশিপে পানি ক্রীড়ার ৫টি বিভাগেই প্রতিযোগিতা হয়) এবং এর প্রতিদন্দ্বীতা শর্ট কোর্সে হয়, যার দৈর্ঘ্য ২৫ মিটার (যেখানে লং কোর্সের দৈর্ঘ্য ৫০ মিটার হয়ে থাকে)। ২০১৮ ফিনা বিশ্ব সাঁতার চ্যাম্পিয়নশিপের পর হালনাগাদ করা হয়েছে: "Records fall at short-course worlds"। ESPN। ২০১৪-১২-০৪। ২০১৪-১২-০৭ তারিখে মূল থেকে আর্কাইভ করা। সংগ্রহের তারিখ ২০১৪-১২-০৭।  "FINA World Swimming Championships (25m)"। FINA। মার্চ ৭, ২০১২। মার্চ ৯, ২০১২ তারিখে মূল থেকে আর্কাইভ করা। সংগ্রহের তারিখ মার্চ ৭, ২০১২।  "Women's Events"। Medallists & Statistics Special FINA World Swimming Championships (25m) (পিডিএফ)। HistoFINA (প্রযুক্তিগত প্রতিবেদন)। III। FINA। ২০০৬। পৃষ্ঠা 53–87। এপ্রিল ২৭, ২০১৫ তারিখে মূল (PDF 0.4 MB) থেকে আর্কাইভ করা। সংগ্রহের তারিখ ২০১২-০৩-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Men's Events"। Medallists & Statistics Special FINA World Swimming Championships (25m) (পিডিএফ)। HistoFINA (প্রযুক্তিগত প্রতিবেদন)। III। FINA। ২০০৬। পৃষ্ঠা 15–52। এপ্রিল ২৭, ২০১৫ তারিখে মূল (PDF 0.3 MB) থেকে আর্কাইভ করা। সংগ্রহের তারিখ ২০১২-০৩-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:ফিনা চ্যাম্পিয়নশিপ
সজারুর কাঁটা (১৯৭৪-এর চলচ্চিত্র)

সজারুর কাঁটা শরদিন্দু বন্দ্যোপাধ্যায়ের ব্যোমকেশ বক্সিকে নিয়ে লেখা রহস্য গল্প সজারুর কাটার উপর ভিত্তি করে নির্মিত একটি চলচ্চিত্র যা ১৯৭৪ সালে বাংলা ভাষায় মুক্তি পায়। অভিনেত্রী মঞ্জু দে ছবিটি পরিচালনা করেন। শ্যামল ঘোষাল  (ব্যোমকেশ )[1] শৈলেন মুখার্জি  (অজিত) পাহাড়ী সান্যাল তরুণ কুমার শম্ভু ভট্টাচার্য গীতা দে মঞ্জু দে   "SHAJARUR KANTA - 1974 film information"। citwf। ২৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  "About Shajarur Kanta"। Gomolo। ২৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  RadioBanglaNet (২০১৮-০৪-০৫)। "It's Shajarur Kanta this Time"। RadioBanglaNet (ইংরেজি ভাষায়)। সংগ্রহের তারিখ ২০২০-০৯-০১।  http://play.raaga.com/bengali/album/Sajarur-Kanta-songs-B0000894
অখিলবন্ধু ঘোষ

অখিলবন্ধু ঘোষ ( ২০ অক্টোবর, ১৯২০ – ২০ মার্চ, ১৯৮৮) ছিলেন বিখ্যাত বাঙালি সঙ্গীতশিল্পী। জন্ম কলকাতার ভবানীপুরে। তার পিতা বামনদাস ঘোষ, মাতা মণিমালা। তিনি সঙ্গীতের শিক্ষা নেন সংগীত গুরু কালিদাস গুহ, নিরাপদ মুখোপাধ্যায়, পণ্ডিত কে জি ঢেকন ও চিন্ময় লাহিড়ীর কাছে। বাংলা গানে তিনি এক নতুন মাত্রা সংযোজন করেছেন। বাংলা আধুনিক গানকে রাগাশ্রয়ী করার পিছনে তার অবদান অনেকখানি। অখিলবন্ধুর আদি বাড়ি নদিয়ার রানাঘাটের নিকটে হলেও আসলে তাঁরা বালির বিখ্যাত ঘোষ পরিবারের বংশধর। অখিলবন্ধুর চাকদায় মামাবাড়িতে মানুষ হন। মামা কালিদাস গুহ-র জন্যেই সঙ্গীতের প্রতি ঝোঁক। কলকাতার ভবানীপুরে চলে আসার পর থেকেই সঙ্গীতজীবনের সূচনা হয় তাঁর। তার জনপ্রিয় গানের মধ্যে উল্লেখযোগ্য : সেদিন চাঁদের আলো চেয়েছিলো জানতে পিয়াল শাখার ফাঁকে ওঠে তোমার ভুবনে ফুলের মেলা ও দয়াল বিচার কর ঐ যে আকাশের গায় দূরের বলাকারা ভেসে যায় কেন তুমি বদলে গেছ যেন কিছু মনে করোনা, কেউ যদি কিছু বলে বসু, অঞ্জলি, সম্পাদক (২০১৯)। সংসদ বাঙালি চরিতাভিধান। সাহিত্য সংসদ, কলকাতা। আইএসবিএন 978-81-7955-292-6।  চট্টোপাধ্যায়, অভীক। "শতবর্ষে অখিলবন্ধু"। www.anandabazar.com। সংগ্রহের তারিখ ২০২২-০১-১২।
অশোক গুপ্ত (লেখক)

অশোক গুপ্ত (জন্ম: ১৯২৪ (?) - মৃত্যু: ৫ ফেব্রুয়ারি ১৯৯৫) বিখ্যাত রহস্য রোমাঞ্চ লেখক । তিনি বিক্রমাদিত্য ছদ্মনামে বই লিখতেন । অশোক গুপ্ত ঢাকায় পড়াশোনা করেছেন । কিছুদিন প্রেস ট্রাস্ট অফ ইন্ডিয়ায় সাংবাদিকতা করেছেন । তারপর ফরেন সার্ভিস পাস করে চাকরিতে যোগ দেন । অবসর গ্রহণের সময় প্যারিসের দূতাবাসে কর্মরত ছিলেন। তার রচিত কয়েকটি গ্রন্থ : গ্রেট গ্যাম্বলার ইনফরমার মাকড়সার জাল মার্ডার অ্যাট মিড নাইট অপারেশন সার্চ লাইট বেইমান ডেডবডি স্পাই স্মাগলার সিক্রেট এজেন্ট স্পাই গেম ব্যাংক রবারি কল গার্ল স্পাই দূতাবাসের ইতিকথা স্বাধীনতার অজানা কথা ছোটদের জন্য তার কয়েকটি গ্রন্থ: ফতেনগরের লড়াই অডিসিয়াস "অশোক গুপ্ত - মৃত্যু: ৫ ফেব্রুয়ারি ১৯৯৫ বিখ্যাত রহস্য রোমাঞ্চ লেখক । তিনি বিক্রমাদিত্য ছদ্মনামে বই লিখতেন । অশোক গুপ্ত ঢাকায় পড়াশোনা করেছেন । কিছুদিন প্রেস ট্"। bn.freejournal.org। ২০২১-০৯-১০ তারিখে মূল থেকে আর্কাইভ করা। সংগ্রহের তারিখ ২০২১-০৯-১০।  "বাংলা সাহিত্যের বিখ্যাত লেখক লেখিকাদের ছদ্মনাম » চাকরি বাজার"। সংগ্রহের তারিখ ২০২১-০৯-১০।  সংসদ বাঙালি চরিতাভিধান - সাহিত্য সংসদ - দ্বিতীয় খণ্ড
আঁদ্রে কার্তেস

আঁদ্রে কার্তেস (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়। সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন। পরিবারের সবাই চাইতেন কার্তেস শেয়ার বেচা-কেনার কাজ করুক। কিন্তু তিনি সেই তখন থেকেই আলোকচিত্রের দিকে ঝুঁকে পড়েন। নিজেই অনেক কিছু শিখেছেন। তার প্রাথমিক আলোকচিত্রগুলো বিভিন্ন সাময়িকীতে প্রকাশিত হয়েছিল। জীবনের অনেকটা সময়ই তার ছবি এভাবে প্রকাশিত হয়েছে। অবশ্য শেষ দিকে তিনি এর জন্য অর্থগ্রহণ ছেড়ে দিয়েছিলেন। পরিবারের ইচ্ছার বিরুদ্ধেই তিনি প্রথম বিশ্বযুদ্ধে যোগ দেন এবং ১৯২৫ খ্রিষ্টাব্দে প্যারিসে চলে যান। সেখানে অভিবাসীদের শিল্প চাহিদা মেটানো এবং উপাত্ত আন্দোলনে যুক্ত হয়ে পড়েন। এ কাজে সফলতাও অর্জন করেন। দ্বিতীয় বিশ্বযুদ্ধের চাপে তাকে ফ্রান্স ত্যাগ করে যুক্তরাষ্ট্রে চলে যেতে হয়। সেখানে জীবন চালাতে তাকে বেশ কষ্ট করতে হয়েছিল। আয়ের অন্যতম উৎস ছিল ছবি বিক্রয় । তার ছবির উপযুক্ত স্বীকৃতি না-দেয়ায় বেশ কয়েকজন সম্পাদকের সাথে তার মনোমালিন্যও হয়েছিল। ১৯৪০ ও ১৯৫০-এর দশকে সাময়িকীতে ছবি দেয়া ছেড়ে আন্তর্জাতিক অঙ্গনে প্রবেশ করেন। তার ছবিগুলো দেশে-বিদেশে বেশ প্রশংসা অর্জন করে। অনেক আন্তর্জাতিক পুরস্কার পান। তারপরও তিনি মনে করতেন, মেধার উপযুক্ত স্বীকৃতি পাননি। এই ধারণা নিয়েই তিনি মৃত্যুবরণ করেছেন। তার ছবিগুলো কোন সময়ে কোথায় সবচেয়ে জনপ্রিয় ছিল তার উপর ভিত্তি করে তার কর্মজীবনকে চার ভাগে ভাগ করা হয়। এগুলো হচ্ছে: হাঙ্গেরীয় যুগ, ফরাসি যুগ, মার্কিন যুগ এবং আন্তর্জাতিক যুগ (জীবনের শেষ দিকে)। Naef, Weston J.; Phillips, Sandra S.; Travis, David (১৯৮৫)। André Kertész: Of Paris and New York। Chicago: The Art Institute of Chicago। পৃষ্ঠা 7–124। আইএসবিএন 0-500-54106-X।  Capa, C.; Hinson, Hal; Harder, Susan; Kubota, Hiroji (১৯৮৭)। André Kertész: Diary of Light। New York: Aperture Books। পৃষ্ঠা 198–206। আইএসবিএন 0-89381-256-0।  André Kertész: Life and Its Juxtapositions - জীবনী এবং কাজের উদাহরণ André Kertész: Seven Decades - গেটি সেন্টার André Kertész ওয়েব্যাক মেশিনে আর্কাইভকৃত ৯ মার্চ ২০১৭ তারিখে - ন্যাশনাল আর্ট গ্যালারি, ওয়াশিংটন গেটি মিউজিয়াম থেকে তার জীবনী
ইস্তিগফার

ইস্তিগফার (আরবি: استغفار istiġfār), হল আল্লাহর কাছে ক্ষমা চাওয়া। এটি ইসলামে ইবাদতের একটি অত্যাবশ্যক অংশ হিসেবে বিবেচিত হয়। ইসতিগফার শব্দটি গফর 'গইন-ফা-র' (غ-ف-ر) ধাতুমূল হতে উৎসরিত, যার অর্থ কোন কিছুকে ঢেকে রাখার পর্দা যা তাকে ধুলোময়লা থেকে রক্ষা করে। নবী করিম (সা.) ইরশাদ করেছেন, যে ব্যক্তি সুদৃঢ় বিশ্বাসের সঙ্গে সকালে সায়্যিদুল ইস্তিগফার পাঠ করবে, সে যদি সন্ধ্যা হওয়ার আগে মারা যায় তবে সে জান্নাতে প্রবেশ করবে। আর যে ব্যক্তি সুদৃঢ় বিশ্বাসের সঙ্গে সন্ধ্যায় সায়্যিদুল ইস্তিগফার পড়ে সে যদি সকাল হওয়ার আগে মারা যায়, তবে জান্নাতে প্রবেশ করবে। -সহিহ বোখারি: ৬৩০৬ اللَّهُمَّ أَنْتَ رَبِّي لَا إِلَهَ إِلَّا أَنْتَ خَلَقْتَنِي وَأَنَا عَبْدُكَ وَأَنَا عَلَى عَهْدِكَ وَوَعْدِكَ مَا اسْتَطَعْتُ أَعُوذُ بِكَ مِنْ شَرِّ مَا صَنَعْتُ أَبُوءُ لَكَ بِنِعْمَتِكَ عَلَيَّ وَأَبُوءُ لَكَ بِذَنْبِي فَاغْفِرْ لِي فَإِنَّهُ لَا يَغْفِرُ الذُّنُوبَ إِلَّا أَنْتَ উচ্চারণ : আল্লাহুম্মা আনতা রাব্বি। লা ইলাহা ইল্লা আনতা। খালাকতানি ওয়া আনা আবদুকা। ওয়া আনা আলা আহদিকা। ওয়া ওয়া’দিকা মাসতাতা’তু। আউজু বিকা মিন শাররি মা-সানা’তু। আবুয়ু লাকা বিনি’মাতিকা আলাইয়্যা। ওয়া আবুয়ু লাকা বি জাম্বি। ফাগফিরলী। ফা ইন্নাহু লা ইয়াগফিরুজ জুনবা ইল্লা আনতা। অর্থ : হে আল্লাহ! একমাত্র আপনিই আমাদের প্রতিপালক। আপনি ব্যতীত আর কোনো উপাস্য নেই। আপনিই আমার স্রষ্টা এবং আমি আপনার দাস। আমি আপনার সঙ্গে কৃত ওয়াদা ও অঙ্গীকারের ওপর সাধ্যানুযায়ী অটল ও অবিচল আছি। আমি আমার কৃতকর্মের সব অনিষ্ট হতে আপানার কাছে আশ্রয় প্রার্থনা করছি। আমার উপর আপনার দানকৃত সব নেয়ামত স্বীকার করছি। আমি আমার সব গুনাহ স্বীকার করছি। অতএব, আপনি আমাকে ক্ষমা করুন। কেননা, আপনি ছাড়া আর কেউ গুনাহ ক্ষমা করতে পারবে না। তওবা তাজকিয়া Muhammad Ali (২০০৮)। The religion of Islam। Indiana University।
মাহবুবনগর জেলা

মাহবুবনগর জেলা ভারতের তেলেঙ্গানা রাজ্যের একটি প্রশাসনিক জেলা। মাহবুবনগর সদর হল এ জেলার সদরদপ্তর, যেটি পালমুর নামে অধিক পরিচিত। জেলাটি বিক্রাবাদ, রংরেডি, নাগার্কুলুল, ওনাপর্থি এবং জগুলাম্বা গাদওয়াল জেলার এবং কর্ণাটক রাজ্যের সীমানা ভাগ করে। এই জেলা হায়দ্রাবাদ রাজ্যের ৬ষ্ঠ নিজামের সময় গঠিত হয়েছিল - নবাব মীর মাহবুব আলী খান এবং এর পরে তার নামানুসারে নামকরণ করা হয়েছিল। মাহবুবনগর পূর্বে পালামুর নামে পরিচিত ছিল। ১৮৯০ সালের ৪ ডিসেম্বর হায়দরাবাদের নিজাম মীর মাহবুব আলী খান ৬ষ্ঠ আসাফ জাহের সম্মানে তার নামে নামকরণ করা হয়। নিজাম যুগে এ এলাকার মানুষ দুধ বিক্রি করতো বলে নাম হয় পালামুর। মাহবুবনগর জেলা ৪,০৩৭.০০ বর্গ কিলোমিটার (১,৫৫৮.৬৯ বর্গ মাইল) এলাকা জুড়ে বিস্তৃত। ২০১১ ভারতের জনগণগগনা অনুযায়ী এ জেলার মোট জনসংখ্যা ১,৩১৮,১১০ জন। এখানকার মানুষেরা তেলুগু ভাষায় কথা বলে, এছাড়া দ্বিতীয় বৃহত্তম ভাষা হল উর্দু। এ জেলা দুটি রেভিনিউ বিভাগে বিভক্ত ছিল (মাহবুবনগর ও নারায়ণপেট, ২০১৯ সালে নারায়ণপেটকে জেলা করা হয়) কিন্তু বর্তমানে একটি রেভিনিউ বিভাগ ও ১০টি মন্ডলে বিভক্ত। মাহবুবনগর জেলা পালামুর বিশ্ববিদ্যালয় ও ওসমানিয়া বিশ্ববিদ্যালয়ের অধিক্ষেত্রের আওতায় পড়ে। এর মধ্যে পালামুর বিশ্ববিদ্যালয় এ জেলাতেই অবস্থিত। এছাড়া জেলায় অনেক সরকারি বেসরকারি চিকিৎসা মহাবিদ্যালয়, স্নাতকোত্তর, স্নাতক, মাধ্যমিক বিদ্যালয় রয়েছে। "Vehicle Registration Codes For New Districts In Telangana"। Sakshipost। ১২ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৯।  "Mahabubnagar-NIC"। mahabubnagar.nic.in।
কমলা সিনহা

কামালা (কমলা) সিনহা (৩০ সেপ্টেম্বর, ১৯৩২ - ৩১ ডিসেম্বর, ২০১৪) একজন ভারতীয় রাজনীতিবিদ এবং কূটনীতিবিদ ছিলেন। ১৯৯০ থেকে ২০০০ সাল পর্যন্ত তিনি দুইবার রাজ্যসভায় নির্বাচিত হন এবং পরে সুরিনাম ও বার্বাডোসে রাষ্ট্রদূত হিসেবে দায়িত্ব পালন করেন। তিনি আই. কে. গুজরালের মন্ত্রিসভায় বহিরাগত বিষয়ক (স্বাধীন দায়িত্ব) কেন্দ্রীয় রাজ্য মন্ত্রী (এমওএস) ছিলেন। ৩১ ডিসেম্বর, ২০১৪ তারিখে নিউইয়র্ক এর সিরাক্যুজ, ৮২ বছর বয়সে মারা যান। ৩০ শে সেপ্টেম্বর, ১৯৩২ সালে ঢাকা শহরে (বর্তমানে বাংলাদেশে) জন্মগ্রহণ করেন, সিনহা, জন সংঘের প্রতিষ্ঠাতা করেন শ্যামা প্রসাদ মুখার্জী, বাসাউন সিনহাকে বিয়ে করেন বিপ্লববাদী, জাতীয়তাবাদী, সমাজতান্ত্রিক, বিহার ট্রেড ইউনিয়ন ও বিরোধী দলের প্রথম নেতা ছিলেন। ১৯৭২-৮৪ সালের এর মধ্যে বিহার বিধানসভা পরিষদের দুইবার মেয়াদি সদস্য এবং রাজ্যসভায় দুইবার মেয়াদি সদস্য ছিলেন এবং তিনি বিভিন্ন কমিটির সদস্য ছিলেন। তার স্বামী বাসউন সিনহা ছিলেন মুক্তিযোদ্ধা এবং জয়প্রকাশ নারায়ণ এবং করপুরি ঠাকুরের সহকর্মী ছিলেন। জেপি নেতৃত্বাধীনে আন্দোলনের সময় তাকে অভ্যন্তরীণ নিরাপত্তা আইন (এমআইএসএ) রক্ষণাবেক্ষণের অধীনে তাকে আটক করা হয়। তিনি বেশ কয়েক বছর ধরে হিন্দ মজদুর সভার সভাপতি ছিলেন (কেন্দ্রীয় শ্রম ফেডারেশনের এমন একমাত্র মহিলা) যিনি সভাপতি হয়েছিলেন এবং বিভিন্ন ক্ষমতাতে তিনি বিশ্বজুড়ে ব্যাপকভাবে ভ্রমণ করেছিলেন। "Former MoS for External Affairs Kamala Sinha passes away"। Business Standard। জানুয়ারি ১, ২০১৫। সংগ্রহের তারিখ জানুয়ারি ১, ২০১৫।  "Former union minister Kamla Sinha dies in US away"। Times of India। জানুয়ারি ১, ২০১৫। সংগ্রহের তারিখ জানুয়ারি ১, ২০১৫।  "Kamala Sinha passes away"। The Hindu। ২ জানুয়ারি ২০১৫। সংগ্রহের তারিখ ২ জানুয়ারি ২০১৫।  "Former MoS for External Affairs Kamala Sinha passes away"। Business Standard। ১ জানুয়ারি ২০১৫। সংগ্রহের তারিখ ২ জানুয়ারি ২০১৫।  "Former MoS for External Affairs Kamala Sinha passes away in US"। India TV। ১ জানুয়ারি ২০১৫। সংগ্রহের তারিখ ২ জানুয়ারি ২০১৫।  "Former MoS for External Affairs Kamala Sinha Dead"। Outlook। ১ জানুয়ারি ২০১৫। সংগ্রহের তারিখ ২ জানুয়ারি ২০১৫।
ওয়ানগালা

ওয়ানগালা (ইংরেজি: Wangala) উত্তর-পূর্ব ভারতের মেঘালয় অঙ্গরাজ্য ও বাংলাদেশের বৃহত্তর ময়মনসিংহ অঞ্চলে বসবাসকারী গারো জাতির লোকদের প্রধান ধর্মীয় ও সামাজিক উৎসব। এটি ওয়ান্না নামেও পরিচিত। প্রতি বছর সেপ্টেম্বর থেকে ডিসেম্বর মাসে গারো পাহাড়ে এই উৎসব পালিত হয়। ফসল তোলার এই উৎসবে সূর্যদেবতা ও দেবী মিসি এবং সালজং-এর উদ্দেশ্যে উৎসর্গ করা হয়। উৎসবটি শীতকালের প্রারম্ভ নির্দেশ করে। ওয়ানগালা উৎসব একশ ঢোলের উৎসব নামেও পরিচিত। সাধারণত দুইদিন ধরে উৎসব চলে। কখনও কখনও এক সপ্তাহ ধরেও এটি চলতে পারে। উৎসবের প্রথম দিনে গোত্রপ্রধানের ঘরে রাগুলা নামের অনুষ্ঠান পালিত হয়। উৎসবের দ্বিতীয় দিন কাক্কাত নামে পরিচিত। এই দিন ছোট বড় সবাই রঙবেরঙের পোশাক ও পাখির পালক মাথায় দিয়ে লম্বা ডিম্বাকৃতি ঢোলের তালে তালে নাচে। এই দিন হল বিনোদনের দিন। সারা গারো পাহাড় ঢোলের শব্দে মুখরিত হয়ে ওঠে। পুরুষ ও নারীরা দুইটি আলাদা সারি গঠন করে এবং নাচের তালে তালে এগিয়ে যান। সাথে থাকে মহিষের শিঙে বানানো এক ধরনের আদিম বাঁশির সুর। ওয়াংগালা উৎসব মেঘালয় ও বাংলাদেশের গারোদের সংস্কৃতির সংরক্ষণে ও প্রচারে বিশেষ ভূমিকা পালন করে।এটি জনপ্রিয় একটি উৎসব। "গারোদের ওয়ানগালা উৎসব"। দৈনিক প্রথম আলো। সংগ্রহের তারিখ ১৪ মে ২০২০। [স্থায়ীভাবে অকার্যকর সংযোগ] "ওয়ানগালা"। দৈনিক সমকাল। সংগ্রহের তারিখ ১৪ মে ২০২০। [স্থায়ীভাবে অকার্যকর সংযোগ] "ওয়ানগালা : গারোদের ঐতিহ্যের উৎসব"। localguidesconnect.com। সংগ্রহের তারিখ ১৪ মে ২০২০।
সেফ মোড

'''সেফ মোড''' হলো আধুনিক মহাকাশযানের একটি অপারেটিং মোড যা কার্যকালে সমস্ত অ-প্রয়োজনীয় সিস্টেম বন্ধ হয়ে যায় এবং কেবল তাপমাত্রা, বেতার অভ্যর্থনা এবং মনোভাব নিয়ন্ত্রণের মতো প্রয়োজনীয় ক্রিয়াকলাপগুলি সক্রিয় থাকে। নিরাপদ অবস্থা বা সেইফ মোড হলো একটি পূর্বনির্ধারিত অপারেটিং ব্যবস্থা বা প্রক্রিয়া যা মহাকাশযানের ক্ষতি সনাক্তকরণ করে স্বয়ংক্রিয়ভাবে নির্দেশ প্রদান করতে সক্ষম। Bokulic, R. S.; Jensen, J. R. (নভেম্বর–ডিসেম্বর ২০০০)। "Recovery of a Spacecraft from Sun-Safe Mode Using a Fanbeam Antenna" (পিডিএফ): 822। ডিওআই:10.2514/2.3640। [স্থায়ীভাবে অকার্যকর সংযোগ]
সত্যান্বেষী (চলচ্চিত্র)

সত্যান্বেষী হলো ঋতুপর্ণ ঘোষ পরিচালিত এবং শ্রীকান্ত মোহতা ও মহেন্দ্র সোনি প্রযোজিত ২০১৩ সালের বাংলা রহস্য - থ্রিলার চলচ্চিত্র। এটিই ছিল পরিচালক হিসেবে ঘোষের শেষ পূর্ণদৈর্ঘ্য চলচ্চিত্র। ভারতীয় চলচ্চিত্র পরিচালক সুজয় ঘোষ এই ছবিতে ব্যোমকেশ বক্সি চরিত্রটি করেছেন। বলাবন্তপুর নামক একটি রাজ্যের শাসক মহারাজা অরুণাংশু, দেওয়ান চন্দ্রশেখর, পারিবারিক চিকিত্সক কালিগাতী এবং মহাযাজকের উপস্থিতিতে তাঁর মৃত্যুশয্যায় একটি ইচ্ছার তালিকা তৈরি করেছিলেন। এখানে কিছু শর্ত দিয়েছেন যার অধীনে তার পুত্র হিমাংশু রাজ্যের উত্তরাধিকারী হতে পারে। প্রথম শর্তটি হিমাংশুকে একজন অ-হিন্দু মেয়েকে বিয়ে করতে নিষেধ করেছিল এবং দ্বিতীয়টি তার বিয়ের তিন বছরের মধ্যে বৈধ উত্তরাধিকারী দাবি করেছেন। তার পিতার উত্তরাধিকারের শর্তে আবদ্ধ হয়ে হিমাংশু একজন উচ্চাকাঙ্ক্ষী অভিনেত্রী আলাকাকে বিয়ে করতে বাধ্য হন। এরপর আলাকা কয়েকজন বন্ধুর সাথে পালিয়ে যায়।এই রহস্যের মধ্যে ব্যোমকেশ এবং তার লেখক বন্ধু অজিতের বলবন্তপুরে আগমনের ঘটনা ঘটে। তবে সফরটি শিকার অভিযানে অংশ নেওয়ার আমন্ত্রণের অজুহাতে। তাদের থাকার সময়, তারা প্রাসাদের বাসিন্দাদের সাথে জড়িত এবং বলাবন্তপুরের ভূসংস্থান সম্পর্কে অনেক গোপনীয়তা উন্মোচন করে। ব্যোমকেশ বিশেষভাবে রাজকীয় চিকিত্সক কালিগাতীর এবং হরিনাথের অন্তর্ধানের সাথে কালিগাতীকে সংযুক্ত করার কয়েকটি সূত্র উন্মোচন করেন। এটি আবিষ্কার করা হয়েছে যে আলাকা যৌনতার স্বীকার। কিন্তু হিমাংশুর ব্লাডলাইন চালিয়ে যাওয়ার জন্য সে উদ্বিগ্ন ছিল। স্ত্রীর কাছ থেকে যৌনসুখ না পেয়ে হিমাংশু কালীগাতী কন্যা লীলার প্রতি আকৃষ্ট হন। আগের একটি শিকার অভিযানে আলাকা লীলাকে হিমাংশুর সাথে না পাঠিয়ে তার সাথে পাঠিয়েছিলেন। এইভাবে লীলা গর্ভবতী হলেন। কিন্তু গ্রন্থাগারিক হরিনাথ লীলাকে ভালোবাসতেন এবং হিমাংশুর সন্তানকে বহন করছেন জেনেও তাকে বিয়ে করতে চেয়েছিলেন। কালীগাতী এটিকে অসুবিধাজনক মনে করেছিল কারণ লীলার ছেলে তখন আনুষ্ঠানিকভাবে হরিনাথের ছেলে হিসাবে পরিচিত হবে, হিমাংশুর নয়। কালীগাতী রাজবংশের পিতামহ হতে চেয়েছিলেন। এইভাবে সে রাতে হরিনাথের জলে ডুবে মারার পরিকল্পনা করেছিল যখন সে আবিষ্কার করেছিল যে হরিনাথ লীলাকে বিয়ে করেছে। পরবর্তী গল্পটি বলাবন্তপুরের রহস্যের পিছনে অপরাধী হিসাবে কালিগাতীর গোয়েন্দাদের উন্মোচনকে ঘিরে আবর্তিত হয়েছে। ব্যোমকেশ বক্সীর চরিত্রে সুজয় ঘোষ অজিত বন্দ্যোপাধ্যায়ের চরিত্রে অনিন্দ্য চ্যাটার্জি হিমাংশু চরিত্রে ইন্দ্রনীল সেনগুপ্ত কালীগাতী চরিত্রে শিবাজী বন্দ্যোপাধ্যায় অলোকা চরিত্রে অর্পিতা চ্যাটার্জি হরিনাথের চরিত্রে অনির্বাণ ঘোষ অরুণাংশোর চরিত্রে অনিন্দ্য বন্দ্যোপাধ্যায় দেওয়ান চন্দ্রশেখরের চরিত্রে সঞ্জয় নাগ লীলার চরিত্রে আনন্দী ঘোষ সত্যান্বেষী ছিল পরিচালক হিসেবে ঋতুপর্ণ ঘোষের শেষ পূর্ণদৈর্ঘ্য চলচ্চিত্র। ৩০ মে ২০১৩-এ তাঁর মৃত্যুর আগে, তিনি ছবির বেশিরভাগ শুটিং শেষ করেছিলেন। ছবির বাকি কাজটি ঘোষের কোর টিম করেছিল, যদিও ছবির প্রধান অভিনেতা সুজয় ঘোষ, যিনি নিজে একজন পরিচালকও একই প্রস্তাব করেছিলেন। ধান্যকুড়িয়ার গাইন রাজবাড়িতে শুটিং হয়েছে। "Sujoy Ghosh to not act in any film after Rituparno's 'Satyanweshi'"। IBNLIve। ১৫ অগাস্ট ২০১৩। ২৬ অগাস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৬ অগাস্ট ২০১৩।  "Rituparno Ghosh's cinematographer, not Sujoy Ghosh to complete Satyanweshi"। Hindustan Times। ১০ জুন ২০১৩। ১২ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৬ অগাস্ট ২০১৩।  "Satyanweshi poster: Sujoy Ghosh looks like a real detective!"। Bollywood Life। ৩১ জুলাই ২০১৩। সংগ্রহের তারিখ ১৬ অগাস্ট ২০১৩।  ইন্টারনেট মুভি ডেটাবেজে সত্যান্বেষী (ইংরেজি)
জাটিয়া ইউনিয়ন

জাটিয়া ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন। জাটিয়া ইউনিয়নের পূর্বে আঠারবাড়ী ও সরিষা ইউনিয়ন, ‍পশ্চিমে মাইজবাগ ইউনিয়ন, দক্ষিণে মাইজবাগ ইউনিয়ন ও নান্দাইল উপজেলা এবং উত্তরে সোহাগী ও ঈশ্বরগঞ্জ ইউনিয়ন অবস্থিত। ঈশ্বরগঞ্জ উপজেলা সদর থেকে ইউনিয়ন পরিষদের দুরত্ব প্রায় ৪ কিমি। ঈশ্বরগঞ্জ উপজেলা পরিষদ থেকে বাস, অটো রিক্সা, রিক্সা কিংবা সিএনজি যোগে মাইজবাগ ইউনিয়নস্থ হারুয়া বা লক্ষীগঞ্জ বাজারে আসা যায়। সেখান থেকে রিক্সা কিংবা অটোরিকশাযোগে জাটিয়া বাজারে আসা যায়। জাটিয়া বাজারেই ইউনিয়ন পরিষদের কার্যালয় অবস্থিত। এই উপজেলার অধিকাংশ মানুষ ইসলাম ধর্মাবলম্বী। সুন্নি, ওয়াহাবি ও আহমাদিয়া মুসলিম বিদ্যমান। হিন্দুধর্ম এখানে দ্বিতীয় সংখ্যাগরিষ্ঠ ধর্ম। https://bpy.m.wikipedia.org/wiki/জাটিয়া_ইউনিয়ন,_ঈশ্বরগঞ্জ "বাংলাদেশ পরিসংখ্যান ব্যুরো (BBS)"। সংগ্রহের তারিখ ২ জুলাই ২০০৭।